31977D0415
L 166/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 3 юни 1977 година
за приемане от името на Общността на няколко приложения към Международната конвенция за опростяване и хармонизиране на митническите процедури
(77/415/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид препоръката на Комисията,
като има предвид, че съгласно Решение 75/199/ЕИО на Съвета от 18 март 1975 г. (1), Общността е страна по Международната конвенция за опростяване и хармонизиране на митническите процедури;
като има предвид, че приложенията към упоменатата Конвенция относно правилата за произход, наличната документация за произход, митническия транзит, временното приемане за пасивно усъвършенстване и временния износ за пасивно усъвършенстване са приемливи за Общността; като има предвид, че въпреки това е препоръчително да се приемат приложенията, отнасящи се до правилата за произход, наличната документация за произход, временното приемане за пасивно усъвършенстване и временния износ за пасивно усъвършенстване, които са обект на определена резервираност, за да се вземат предвид специалните изисквания на митническия съюз,
РЕШИ:
Член 1
Следните приложения към Международната конвенция за опростяване и хармонизиране на митническите процедури се приемат от името на Общността:
-
приложение Г.1 относно правилата за произход, с изключение на стандарти 7 и 8 и препоръчана практика 10,
-
приложение Г.2 относно наличната документация за произход, с изключение на препоръчани практики 3, 10 и 12,
-
приложение Д.1 относно митническия транзит,
-
приложение Д.6 относно временното приемане за пасивно усъвършенстване, с изключение на стандарти 19 и 34 и препоръчани практики 5, 16, 18 и 27,
-
приложение Д.8 относно временния износ за пасивно усъвършенстване, с изключение на стандарт 20 и препоръчителни практики 3, 9 и 10.
Текстовете на горните приложения са приложени към настоящото решение.
Член 2
Комисията информира Секретариата на Съвета за митническо сътрудничество за приемането от Общността на приложението относно митническия транзит и, предмет на запазването на тези права, визирани в член 1 на приложенията относно правилата за произход, наличната документация за произход, митническия транзит, временното приемане за пасивно усъвършенстване и временния износ за пасивно усъвършенстване.
Съставено в Брюксел на 3 юни 1977 година.